**Ing. Emil Jelinek – JeVa, Dubská cesta 2727/44, 024 01 Kysucké Nové Mesto**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výzva na predloženie ponuky**

 **Ing. Emil Jelinek - JeVa**, ako osoba podľa § 8 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadam o predloženie ponuky v zmysle § 117 ZVO na nižšie špecifikovaný predmet zákazky:

**„** **CO2 laser “**

1. **Identifikácia verejného obstarávateľa:** § 8 ods. 1 písm. c) ZVO

Názov osoby podľa § 8 ods. 1 písm. c) ZVO : Ing. Emil Jelinek - JeVa

Sídlo: Dubská cesta 2727/44, 024 01 Kysucké Nové Mesto

Štatutárny zástupca: Ing. Emil Jelinek, fyzická osoba podnikateľ

IČO: 33 684 651

DIČ: 1020459660

IČ DPH: SK 1020459660

Tel.: + 421 905 649 761

Fax: N/A

E-mail: info@akordeony.sk

Internetová stránka: <http://www.akordeony.sk/>

Bankové spojenie: Slovenská sporiteľňa, a.s.

Číslo účtu.: SK46 0900 0000 0000 5202 2797

1. **Miesto predloženia/doručenia ponuky:** elektronickou poštou na emailovú adresu kontaktnej osoby:

obstaravanie.amire@gmail.com.

1. **Kontaktná osoba na prevzatie ponuky:** Ing. Amália Bubáková, poverená osoba
2. **Predmet obstarávania:** CO2 laser

Predmet zákazky nie je rozdelený na časti, pričom sa požaduje dodanie celého predmetu zákazky.

1. **Typ zmluvy, ktorá bude výsledkom verejného obstarávania:** Kúpna zmluva podľa § 409 a nasl.

Obchodného zákonníka

1. **Podrobný opis predmetu zákazky (predmetu obstarávania):** Predmetom zákazky je obstaranie CO2 lasera v počte 1 ks, ktorý bude využívaný predovšetkým na rezanie drevených materiálov, kože a látky, potrebných pri výrobe heligónky. Podrobná špecifikácia min. požadovanej úrovne technických parametrov sa nachádza v prílohe č.1 tejto výzvy, ktorú je nutné vyplniť a predložiť v ponuke.

Predmet zákazky sa požaduje vrátane dopravy, montáže, inštalácie, otestovania funkčnosti, zavedenia

do plnohodnotnej funkčnosti a zaškolenia. Záručná doba na požadovaný predmet zákazky sa požaduje

min. na dobu 12 kal. mesiacov a začína plynúť odo dňa protokolárneho prebratia predmetu zákazky.

1. **Predpokladaná hodnota zákazky:** 56 716,67 EUR bez DPH
2. **Miesto a termín dodania predmetu zákazky:** Ing. Emil Jelinek JeVa, Prevádzka: Dubská cesta 3105 ,

024 01 Kysucké Nové Mesto odo dňa prevzatia záväznej objednávky, ktorá bude zaslaná po vykonaní

kontroly procesu verejnéhoo obstarávania.

1. **Lehoty na dodanie alebo dokončenie predmetu zákazky alebo trvanie zmluvy:** do 3 kal. mesiacov
2. **Súťažné podklady k výzve na predloženie cenovej ponuky:** bez úhrady
3. **Financovanie predmetu zákazky:** Integrovaný regionálny opereračný program. Verejný obstarávateľ

neposkytuje preddavky. Splatnosť faktúry je 60 kalendárnych dní odo dňa jej doručenia kupujúcemu

po protokolárnom odovzdaní predmetu zákazky v požadovanej lehote.

1. **Lehota na predloženie ponuky:** do 10.09.2020 do 15:00 hod.
2. **Spôsob predloženia ponuky:** elektronicky emailom
3. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Jediným

kritériom na vyhodnotenie ponúk je najnižšia zmluvná cena za predmet zákazky, uvedená v ponuke

uchádzača, vypočítaná a vyjadrená **v EUR s DPH**.

1. **Pokyny na zostavenie a formálne náležitosti ponuky:**
	1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ponuka musí byť predložená vo formáte pdf verifikovaná podpisom, doporučujeme zaslanie zaheslovanej ponuky. Heslo poskytne záujemca automaticky po uplynutí lehoty na predkladanie ponúk.
	3. Ponuka a ďalšie doklady a dokumenty pri výbere dodávateľa sa predkladajú v štátnom jazyku

(t. j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t.j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, t. j . v českom jazyku.

* 1. Uchádzačom navrhovaná zmluvná cena za dodanie predmetu zákazky, uvedená v ponuke uchádzača bude vyjadrená v mene EUR bez dane z pridanej hodnoty (ďalej len „DPH“), ako aj s daňou z pridanej hodnoty. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu za predmet zákazky uvedie v zložení: navrhovaná zmluvná cena v EUR bez DPH, sadzba DPH v %, výška DPH v EUR, navrhovaná zmluvná cena v EUR vrátane DPH.
	2. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie predmetu zákazky, pričom do svojich cien zahrnie všetky náklady spojené s plnením.
	3. **Ponuka musí obsahovať fotokópiu dokladu o oprávnení dodávať tovar.** U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia) v rámci preukazovania splnenia podmienok účasti podľa § 32 ods.1 zákona.
	4. **Ponuka musí obsahovať okrem dokladu f) aj vyplnené formuláre výzvy**: príloha č.1, č.2, č.3 a č.4, pričom príloha č.5 sa do ponuky nepredkladá. Uvedenú prílohu predloží úspešný uchádzač po vyhodnotení ponúk, po vyzvaní.
1. **Otváranie ponúk:** ponuky sa predkladajú elektronicky emailom a otvorené budú po uplynutí lehoty na

predloženie ponúk

1. **Postup pri otváraní ponúk:** neaplikuje sa
2. **Lehota viazanosti ponúk**: 31.12.2020
3. **Osoby určené pre styk so záujemcami a uchádzačmi:** Ing. Amália Bubáková, + 421  914 201 483,

obstaravanie.amire@gmail.com

1. **Ďalšie informácie verejného obstarávateľa:**

úspešný uchádzač je povinný predložiť po vyhodnotení ponúk:

* Doklad o oprávnení dodávať tovar, u právnických osôb napr. výpis z obchodného registra, u fyzických osôb napr. výpis zo živnostenského registra ako originál alebo overená kópia originálu
* Doplnený návrh zmluvy podľa bodu 5 tejto výzvy, pričom súčasťou zmluvy bude: vlastný návrh plnenia predmetu zákazky uchádzača podložený originálnym prospektovým materiálom výrobcu v pôvodnom jazyku s neovereným prekladom do slovenského, alebo českého jazyka

Levice, dňa 02.09.2020

S úctou,

..........................................................

 Ing. Amália Bubáková

 Poverená osoba

**Prílohy:**

Príloha č.1 – opis predmetu zákazky

Príloha č.2 – návrh na plnenie kritéria

Príloha č.3 – čestné vyhlásenie o  neexistnecii zákazu účasti vo verejnom obstarávaní

Príloha č.4 – čestné vyhlásenie o vylúčení konfliktu záujmov

Príloha č.5 - vzor návrhu Zmluvy

Príloha č.1

**OPIS PREDMETU ZÁKAZKY**

**Názov predmetu zákazky:** CO2 laser

**Názov projektu:** Dodávka zariadení a strojov v rámci rozšírenia a inovácie výrobného programu značky E&R JELINEK

**CPV kód**: 42610000-5 Obrábacie stroje riadené laserom a obrábacie centrá (strediská)

**Stručný opis:** Predmetom zákazky je obstaranie CO2 lasera v počte 1 ks, ktorý bude využívaný predovšetkým na rezanie drevených materiálov, kože a látky, potrebných pri výrobe heligónky.

Dodávka predmetu zákazky sa požaduje vrátane dopravy, montáže, zapojenia, nastavenia, testovania funkčnosti a uvedenia do plnohodnotnej prevádzky v zmysle nasledovných minimálnych technických špecifikácií predmetu zákazky.

|  |  |
| --- | --- |
| **Požadované údaje a parametre výrobku** | **doplniť údaje: áno, nie, uviesť konkrétny údaj alebo parameter** |
| **Názov tovaru ( typ alebo značka a výrobca )** |  |
| **veľkosť pracovnej plochy: min.1000 x 600 mm, max. 1500 x 700 mm** |  |
| **pracovná hĺbka: min. 120 mm, max.350 mm** |  |
| **laserový generátor: RF kovový** |  |
| **výkon laserového generátora: min.120 W** |  |
| **možnosť spracovania nekonečného pásu materiálu v osi X strojom ( možnosť otvárania bočných dverí )** |  |
| **možnosť**  **vkladania spracovávaných predmetov do stroja zhora** **a zpredu** |  |
| **možnosť využitia sútlačových značiek pre umiestenie grafiky** |  |
| **rozlíšenie: min. 1200 dpi** |  |
| **filtračná jednotka: min. 3 stupňová filtrácia** |  |
| **SW výbava (program) v slovenskom alebo českom jazyku** |  |
| **užívateľský manuál v slovenskom alebo českom jazyku** |  |
| **záručná doba na požadovaný predmet zákazky sa požaduje na dobu min. 12 mesiacov a začína plynúť odo dňa protokolárneho prebratia predmetu zákazky.** |  |
| **dodacia lehota :** |  |

Podpis a pečiatka uchádzača v zmysle podpisového vzoru: ...................................................................

Dátum: ...................................................

Príloha č. 2

**NÁVRH NA PLNENIE KRITÉRIA**

**Predmet zákazky:** CO2 laser

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov tovaru** | **MJ** | **Množstvo** | **Jednotková cena/MJ****v EUR bez DPH** | **Celkom v EUR bez DPH** | **DPH****%** | **DPH v EUR** | **Celkom****v EUR s DPH** |
| CO2 laser  | ks | 1 |  |  |  |  |  |
| Doprava | ks | 1 |  |  |  |  |  |
| Montáž, zapojenieInštalácia/osadenie/otestovanie | - | 1 |  |  |  |  |  |
| Zaškolenie | - | 1 |  |  |  |  |  |
| Celkom : |  |  |  |  |

1. Identifikačné údaje uchádzača/názov: ..............................................................................

2. Sídlo: ............................................................

3. IČO: ....................................

4. Som/nie som platcom DPH: .............................................

5. Kontaktná osoba: .............................................................

6. Email: ...............................................................................

7. Telefonický kontakt: ........................................................

Podpis a pečiatka uchádzača v zmysle podpisového vzoru: ...................................................................

Dátum: ..................................................

Poznámka: Uchádzač svojím podpisom súhlasí s podmienkami uvedenými vo výzve a jej prílohách !

Príloha č. 3

**ČESTNÉ VYHLÁSENIE UCHÁDZAČA**

**podľa § 32 ods. 2 písm. f) zákona**

uchádzač (obchodné meno a sídlo/miesto podnikania uchádzača/IČO ) ................................................. týmto čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu ku dňu predloženia ponuky do verejného obstarávania na predmet zákazky: **CO2 laser.**

V ......................... dňa ........................... ......................................................

 podpis

 štatutárneho zástupcu uchádzača

Príloha č. 4

**ČESTNÉ VYHLÁSENIE UCHÁDZAČA**

**podľa § 23 zákona**

uchádzač (obchodné meno a sídlo/miesto podnikania uchádzača/IČO ) ................................................. týmto čestne vyhlasujem, že neexistuje dôvod na vylúčenie ponuky podľa § 40 ods. 6 písm. f) v tomto verejnom obstarávaní na predmet zákazky: **CO2 laser**, ktoré sa týka konfliktu záujmov podľa § 23 zákona o verejnom obstarávaní.

V ......................... dňa ........................... ......................................................

 podpis

 štatutárneho zástupcu uchádzača

Príloha č. 5

**KÚPNA ZMLUVA Č. 4/2020**

uzatvorená podľa § 409 a nasl. Obchodného zákonníka a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi týmito zmluvnými stranami

(ďalej len „Zmluva“)

**Zmluvné strany**

**Kupujúci:** Ing. Emil Jelinek - JeVa

**Zapísaný/registrovaný:** Okresný úrad Žilina, Číslo živnostenského registra: 504-7612

**Zastúpený:** Ing. Emil Jelinek

**Adresa sídla:** 024 01 Kysucké Nové Mesto, Dubská cesta 2727/44

**IČO:** 33 684 651

**DIČ:** 1020459660

**IČ DPH:** SK 1020459660

**Bankové spojenie:** Slovenská sporiteľňa, a.s.

**IBAN:** SK4609000000000052022797

**Krajina:** Slovenská republika

**Internetová adresa:** <http://www.akordeony.sk/>

**Telefonický kontakt:** + 421 905 649 761

**Email:** info@akordeony.sk

 (ďalej v zmluve len „Kupujúci “ v príslušnom gramatickom tvare)

a

**Predávajúci**

**Zapísaný/registrovaný:**

**Štatutárny zástupca:**

**Adresa sídla obce:**

**IČO:**

**DIČ:**

**IČ DPH:**

**Bankové spojenie:**

**IBAN:**

**Krajina:**

**Internetová adresa:** ak sa uplatňuje

**Telefonický kontakt:** + 421

**Email:**

 (ďalej v zmluve len „Predávajúci“ v príslušnom gramatickom tvare)

**Preambula**

Kupujúci na obstaranie predmetu tejto Zmluvy použil postup verejného obstarávanie – zadávanie zákazky podľa § 117 zákona č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov (ďalej len „zákon“), ktorej úspešným uchádzačom sa stal Predávajúci.

Podkladom pre uzatvorenie tejto Zmluvy je výzva na predkladanie ponúk pre zadáanie zákazky vyhlásenej verejným obstarávateľom/osobou podľa § 8 ods.1 pím. c) zákona o verejnom obstarávaní a ponuka predávajúceho ako úspešného uchádzača.

Kupujúci a predávajúci (ďalej v zmluve aj len „zmluvné strany“ v príslušnom gramatickom tvare) v súlade s príslušnými ustanoveniami zákona číslo 513/1991 Zb. Obchodného zákonníka v znení neskorších predpisov, najmä v súlade s ustanoveniami § 409, uzatvárajú túto kúpnu zmluvu.

**Článok I.**

**Predmet Zmluvy**

1. Predmetom tejto Zmluvy je dodávka tovaru: **CO2 laser v počte 1 ks,** špecifikovaný v Prílohe č. 1 tejto Zmluvy, ktorým je vlastný návrh plnenia predmetu zákazky a v cene uvedenej podľa Prílohy č. 2 tejto Zmluvy, ktorým je nacenený štruktúrovaný rozpočet ceny predmetu zákazky. Uvedené prílohy č. 1 a 2 tvoria neoddeliteľnú súčasť tejto Zmluvy.
2. Predávajúci sa touto Zmluvou zaväzuje dodať Kupujúcemu predmet Zmluvy špecifikovaný v prílohách č. 1 a 2. tejto Zmluvy v plnom rozsahu, bez závad, funkčný a nainštalovaný na dohodnutom mieste plnenia a odovzdať mu ho na základe protokolu o odovzdaní a inštalácii predmetu Zmluvy a zaškolení obsluhy s podpismi zaškolených pracovníkov na celý predmet Zmluvy. Kupujúci sa zaväzuje ním objednaný predmet Zmluvy v množstve, druhu a cene podľa príloh č. 1 a 2 tejto Zmluvy prevziať a zaplatiť zaň dohodnutú kúpnu cenu.
3. Súčasťou komplexnej dodávky predmetu Zmluvy vrátane dopravy, inštalácie, montáže, zapojenia, otestovania funkčnosti všetkých strojov bude aj:
* záručný list s min. záručnou dobou 12 kalendárnych mesiacov
* platné certifikáty (Vyhlásenia o zhode k tovaru)
* protokoly o odovzdaní a inštalácii predmetu Zmluvy a zaškolení obsluhy s podpismi

 zaškolených pracovníkov

* manuál v slovenskom alebo českom jazyku
* prospekt s popisom technických parametrov v slovenskom, resp. českom jazyku ( neoverený

 preklad)

* záručný servis 12 kal. Mesiacov

**Článok II.**

**Kúpna cena a platobné podmienky**

1. Kúpna cena predmetu Zmluvy špecifikovaná v Prílohe č. 2 tejto Zmluvy, je stanovená na základe výsledku verejného obstarávania v súlade s ustanoveniami zákona č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.
2. Cena za dodávku predmetu Zmluvy je

………………………….., slovom: …………………………………… euro,

Som/nie som platcom DPH: ……………………….(vyplniť)

DPH v EUR. ………………………slovom: ………………………………………………. euro,

Cena za dodávku predmetu Zmluvy predstavuje …………………………..EUR s DPH,

slovom: ………………………………. euro.

1. V kúpnej cene sú zahrnuté všetky náklady predávajúceho vrátane nákladov na dopravu spojené s dodaním predmetu Zmluvy do miesta dodania, jeho inštalácie, montáže, zapojenia a otestovania funkčnosti.
2. Dohodnutú cenu je možné meniť len na základe písomného dodatku k Zmluve, odsúhlaseného oboma Zmluvnými stranami, a to len v prípade legislatívnych zmien v oblasti daňových, colných, prípadne iných právnych predpisov, ovplyvňujúcich tvorbu ceny na základe zvýšenia, resp. zníženia ekonomicky oprávnených nákladov a ich náležitého dokladovania a preukázania.
3. Dohodnutú kúpnu cenu za dodaný predmet Zmluvy sa Kupujúci zaväzuje zaplatiť predávajúcemu na základe riadne vystavenej faktúry, a to do 60 kalendárnych dní odo dňa jej doručenia. Predávajúci je oprávnený vystaviť faktúru za celý predmet tejto Zmluvy len po riadnom protokolárnom odovzdaní,  inštalovaní , zapojení, otestovaní funkčnosti a uvedenia do plnohodnotnej prevádzky celého predmetu tejto Zmluvy vrátane  zaškolenia pracovníkov. Predávajúci nie je oprávnený nárokovať si na zaplatenie žiadnych preddavkov ani iných záloh pred riadnym odovzdaním predmetu tejto Zmluvy.
4. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z.z. o dani z pridanej hodnoty v znení neskorších predpisov. V prípade, že doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu. Za zaplatenie sa považuje pripísanie peňažných prostriedkov bezhotovostným platobným stykom na účet Kupujúceho.
5. Faktúra musí obsahovať okrem iného aj údaje: názov projektu **"Rozšírenie a inovácia výrobného programu značky E&R JELINEK"** a  ITMS kód projektu **302031H500**. Súčasťou faktúry musí byť dodací list, potvrdený čitateľným podpisom zodpovednej osoby Kupujúceho a otlačkom pečiatky Kupujúceho.

**Článok III.**

**Miesto plnenia a dodacie podmienky**

1. Miestom plnenia predmetu Zmluvy je: Ing. Emil Jelinek JeVa, Prevádzka: Dubská cesta 3105, 024 01 Kysucké Nové Mesto.
2. Termín plnenia predmetu Zmluvy na dodávku požadovaného tovaru, ktorým je **CO2 laser v počte 1 ks** podľa rozpisu v Príílohe č.1 a 2 tejto Zmluvy je: do 3 kalendárnych mesiacov odo dňa účinnosti tejto Zmluvy v súlade s bodom 9.6 článku IX.
3. Predávajúci je povinný v prípade omeškania s dodaním predmetu Zmluvy z dôvodov mimoriadnych udalostí požiadať kupujúceho o predĺženie termínu dodania predmetu Zmluvy s uvedením dôvodov, ktoré bránili predávajúcemu dodať predmet Zmluvy riadne a včas. V takomto prípade Kupujúci schváli predávajúcemu dodatočnú primeranú lehotu na dodanie predmetu Zmluvy, ak to povaha veci a okolností skutočne vyžadujú, inak je oprávnený trvať na dodaní predmetu Zmluvy v pôvodne dohodnutej lehote. Ak nebude predmet Zmluvy zo strany predávajúceho dodaný v lehote dohodnutej v tejto Zmluve, resp. ani v dodatočnej lehote schválenej kupujúcim, prípadne v riadne dohodnutej lehote, ak kupujúci neschváli predávajúcemu dodatočnú lehotu na dodanie predmetu Zmluvy a možno od predávajúceho spravodlivo požadovať, aby dodal predmet Zmluvy v riadne dohodnutom termíne, je kupujúci oprávnený od tejto Zmluvy odstúpiť a žiadať si od predávajúceho zaplatiť náhradu škody, ktorá mu tým vznikla.

**Článok IV.**

**Vlastnícke práva k predmetu zmluvy a nebezpečenstvo škody**

1. Vlastnícke právo k celému predmetu Zmluvy nadobudne Kupujúci zaplatením dohodnutej kúpnej ceny podľa faktúry vystavenej Predávajúcim na celý predmet Zmluvy.
2. Nebezpečenstvo škody na predmete Zmluvy prechádza na Kupujúceho v čase prevzatia predmetu Zmluvy na základe riadneho protokolu o odovzdaní a zaškolení pracovníkov.

**Článok V.**

**Reklamácia a zodpovednosť za vady**

1. Predávajúci je povinný dodať Kupujúcemu predmet Zmluvy v množstve a akosti podľa podmienok tejto Zmluvy a výsledkov verejného obstarávania. V prípade, že sa tak nestane, má predmet Zmluvy vady. Vady dodávky je Kupujúci povinný písomne reklamovať u Predávajúceho bez zbytočného odkladu po ich zistení. Pre dodržanie podmienky písomnej reklamácie je nutné uplatniť reklamáciu písomne poštovou prepravou, faxom, resp. e-mailom najneskôr do 3 pracovných dní odo dňa zistenia vady predmetu Zmluvy.
2. Pri preberaní predmetu Zmluvy je Kupujúci povinný prezrieť tovar čo do množstva a kvality v súlade s dodacími podmienkami. Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry tovaru.
3. Nebezpečenstvo škôd na tovare prechádza na Kupujúceho okamihom prevzatia predmetu Zmluvy. V prípade, ak Predávajúci považuje reklamáciu Kupujúceho uplatnenú v riadnom termíne za neoprávnenú, prizve Kupujúci nezávislý kontrolný orgán kvality predmetu Zmluvy, ktorý spracuje posudok na posúdenie jeho vád. Náklady spojené so spracovaním posudku hradí strana, ktorá spor prehrala. Forma a spôsob úhrady škody je vecou dohody oboch zmluvných strán.
4. V prípade oprávnenej reklamácie má Kupujúci právo na odstránenie vady predmetu Zmluvy Predávajúcim, a to v lehote do 3 pracovných dní odo dňa, kedy bolo Predávajúcemu preukázateľne oznámené, že ním dodaný predmet Zmluvy má vady a to v čo najkratšom technicky možnom čase, najneskôr však do 7 pracovných dní, resp. na nové bezvadné plnenie alebo vrátenie kúpnej ceny, ak ide o vady, ktoré dodaný predmet Zmluvy robia neupotrebiteľným.
5. Zmluvné strany sa dohodli pre prípad vady počas záručnej doby má Kupujúci právo požadovať a Predávajúci povinnosť odstrániť bezplatne vady, za ktoré zodpovedá Predávajúci.

 Kontaktná osoba vo veciach technických:………………………, ( vyplniť meno a priezvisko kontaktnej osoby)

 Email:………………………, ( vyplniť služobnú emailovú adresu )

 Telefón: ………………….( vyplniť služobné telefónne číslo )

1. Záruka sa nevzťahuje na vady spôsobené Kupujúcim neodbornou manipuláciou s predmetom Zmluvy. Predávajúci poskytuje Kupujúcemu záruku na vady na celý predmet Zmluvy s dobou minimálne 12 mesiacov, pokiaľ nebude v individuálnych prípadoch dohodnuté s Kupujúcim inak. Počas 12 mesačnej záruky vykoná Predávajúci min. jednu preventívnu prehliadku predmetu Zmluvy a/alebo vykoná ich v súlade s podmienkami stanovenými výrobcom.
2. V prípade vzniku- zistenia závady, ktorá robí predmet Zmluvy neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené Kupujúcim. V prípade, ak bude tovar v záručnej dobe mimo prevádzky po dobu viac ako 30 dní nepretržite z dôvodu neschopnosti Predávajúceho alebo ním zabezpečenej alebo poverenej servisnej organizácie odstrániť poruchu, Kupujúci bude mať právo penalizovať Predávajúceho pokutou vo výške 0,1 % z kúpnej ceny tovaru za každý deň neprevádzkovania či nefunkčnosti tovaru počnúc 30 dňom mimo prevádzku. To neplatí v prípade, ak Predávajúci poskytne po dobu opravy Kupujúcemu náhradný tovar.

**Článok VI.**

**Úroky z omeškania a zmluvné pokuty**

1. V prípade nedodržania termínu dodania celého predmetu Zmluvy do miesta plnenia vrátane jeho inštalácie, zaškolenia pracovníkov a riadneho odovzdania, má Kupujúci právo na uplatnenie zmluvnej pokuty voči Predávajúcemu vo výške 0,01% zo zmluvnej ceny predmetu Zmluvy za každý deň omeškania. Tým nie je dotknutý nárok Kupujúceho na náhradu škody v plnej výške.
2. V prípade omeškania Kupujúceho so zaplatením zmluvne dohodnutej kúpnej ceny, má Predávajúci právo na uplatnenie úroku z omeškania vo výške podľa ustanovenia § 369 Obchodného zákonníka v platnom znení.

**Článok VII.**

**Zmluvné pokuty a porušenie zmluvy**

1. Kupujúci je oprávnený odstúpiť od Zmluvy v prípade podstatného porušenia Zmluvy zo strany Predávajúceho.
2. Za podstatné porušenie zmluvy zo strany Predávajúceho sa považuje skutočnosť, ak Predávajúci:

a) požadovaný predmet Zmluvy dodal v rozpore s podmienkami dojednanými v tejto zmluve,

b)neodstránil vadu/y opakovane napriek písomnej reklamácii Kupujúceho v primeranej dodatočnej

 lehote na odstránenie vád,

c) a/alebo neodstránil vadu/y vôbec,

 b) bez predchádzajúceho súhlasu Kupujúceho previedol všetky alebo niektoré práva alebo

 záväzky  vyplývajúce zo zmluvy na tretie osoby.

**Článok VIII.**

**Osobitné dojednania vyplývajúce z povahy zdroja financovania z fondov Európskeho spoločenstva**

8.1 Predávajúci a Kupujúci je povinný strpieť výkon kontroly/auditu súvisiaceho s dodávkou predmetu Zmluvy a poskytnúť súčinnosť pri výkone kontroly/auditu orgánu/ov oprávnenému/ných vykonávať kontrolu a  to kedykoľvek počas platnosti a účinnosti príslušnej Zmluvy o poskytnutí nenávratného finančného príspevku (ďalej len „NFP“) a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Za strpenie výkonu kontroly a poskytnutie súčinnosti pri výkone kontroly neprináleží Predávajúcemu žiadna odplata, náhrada ani iné plnenie.

8.2 Predávajúci je povinný predovšetkým oznámiť nákladovú štruktúru plnenia predmetu Zmluvy na základe požiadavky Kupujúceho alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Zmluvy. Za účelom preventívneho riešenia problémov spojených s preukazovaním realizácie dodávky predmetu Zmluvy je oprávnený požadovať tieto podklady aj Kupujúci.

8.3 Nestrpenie kontroly, neposkytnutie súčinnosti a nedodanie požadovaných podkladov zo strany Predávajúceho sa bude považovať za závažné porušenie tejto Zmluvy. V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany Predávajúceho, je povinný Predávajúci túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch projektov zo štrukturálnych fondov EÚ v programovom období 2014-2020.

**Článok IX.**

**Záverečné ustanovenia**

1. Zmeny a  doplnenia tejto Zmluvy je možné vykonať len písomnými očíslovanými dodatkami k  Zmluve podpísanými oboma zmluvnými stranami. Zmenu tejto Zmluvy je možné urobiť iba v súlade so zákonom č. 343/2015 o verejnom obstarávaní v platnom znení.
2. Vzájomné vzťahy neupravené touto Zmluvou sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími príslušnými právnymi predpismi platnými v Slovenskej republike.
3. Zmluva je vyhotovená v šiestich rovnopisoch s platnosťou originálu, pričom Predávajúci obdrží dva rovnopisy a Kupujúci obdrží štyri rovnopisy.
4. Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma zmluvnými stranami, ktorá má odkladaciu podmienku účinnosti Zmluvy.
5. Podmienkou nadobudnutia účinnosti tejto Zmluvy je doručenie správy z finančnej a administratívnej kontroly o schválení postupu verejného obstarávania na predmet zákazky v rámci projektu s názvom: **"Rozšírenie a inovácia výrobného programu značky E&R JELINEK"** a  ITMS kódom projektu **302031H500**.
6. Po splnení odkladacej podmienky nadobudne táto Zmluva účinnosť dňom nasledujúcim po dni doručenia správy z kontroly vykonanej riadiacim orgánom, ( ďalej len RO ), v ktorej závere RO pripúšťa výdavky do financovania projektu. V prípade schválenia zákazky RO ako Poskytovateľ NFP, je Prijímateľ ako Kupujúci podľa tejto Zmluvy povinný informovať Predávajúceho o dátume účinnosti Zmluvy a reálne plnenie Zmluvy môže nastať až zaslaním záväznej objednávky.
7. V prípade doručenia správy z finančnej kontroly o neschválení postupu verejného obstarávania na predmet zákazky pre projekt s názvom: **"Rozšírenie a inovácia výrobného programu značky E&R JELINEK"** a  ITMS kódom projektu **302031H500**, kupujúci nebude realizovať predmet zákazky a vyhradzuje si právo od tejto Zmluvy jednostranne odstúpiť.

Miesto a dátum podpisu:................................... Miesto a dátum podpisu:...................................

 **Kupujúci: Predávajúci :**

.................................................................... ..................................................................

 Ing. Emil Jelinek - JeVa Podpis predávajúceho

Príloha č. 1: vlastný návrh predmetu Zmluvy v súlade s opisom predmetu zákazky podložený prospektovým materiálom alebo technickým listom alebo certifikátom

Príloha č. 2: návrh na plnenie kritéria

Príloha č. 3: original dokladu alebo overenú kópiu dokladu o oprávnení dodávať tovar